kardosdrur/scandi-wiki huggingface dataset:
Ditleff von Zeppelin

Ditleff Arnold Constantin Sehested Berregaard v. Zeppelin (født 7. maj 1887 i Geneve, død 4. april 1916 på Rigshospitalet) var en dansk forfatter. På grund af hans tidlige død udgjorde hans samlede udgivne bogproduktion kun tre værker, heraf det ene posthumt.

Liv 
Zeppelin var søn af kammerjunker Ditleff Anders Sehested Berregaard v. Zeppelin og hustru Julie Constance f. Schacke.

Han forelskede sig omkring 1908-1910 i den 6 år yngre tjenestepige Kaja Myhre (5. juli 1893 i Viborg), som han bortførte og giftede sig med i den reformerte franske kirke i København den 12. juni 1912 af præsten C. Nicolet. Hans dagbogsnotater om vielsen blev senere til hans første bog Elskov. Parret fik datteren Elsa Karen Vilhelmine Sehested von Zeppelin (5. juni 1914 på Frederiksberg). Kaja giftede sig senere med skuespilleren Christen Møller.

Zeppelin stiftede omkring 1909-10 bekendtskab med den ældre forfatter Johannes V. Jensen, der blev hans mentor og kritiker som spirende forfatter.

Han døde den 6. april 1916 på Rigshospitalet af en ondartet og uhelbredelig tarmsygdom, og blev begravet i stilhed den 8. april på Ordrup Kirkegård.

Værker 
 Elskov (1912)
 Franskmanden (1912)
 Trækfugle (1916). Efterladte skitser og breve, med forord af Johannes V. Jensen og Otto Gelsted

Litteratur 
 Johannes V. Jensen: Ditleff von Zeppelin. Nekrolog i Politiken 8. april 1916
 Jens Andersen: Den satans kærlighed.  Artikel i Berlingske Tidende juli 2006
 Niels Vonebjerg: Det korte liv : en fotomontage over forfatteren Ditleff von Zeppelin. Artiklel i Cartha. Cartha. Årsskrift for Kerteminde Museer 2008/2009
 Nekrolog af Aage Marcus i Illustreret Tidende årgang 57 nr. 29

Referencer

Eksterne henvisninger 
 Uddrag af Elskov  i tss. 'Klingen'' på Projekt Runeberg
 Ditleff von Zeppelin på Dansk Forfatterleksikon 
 Johannes V. Jensen og Ditleff von Zeppelin til hest . Foto fra Det kgl. Biblioteks billedsamling
 Johannes V. Jensen med sin hustru Else Jensen og forfatteren Ditleff von Zeppelin . Foto fra Det kgl. Biblioteks billedsamling
"Elskov" genudgivet på Hernovs Forlag 1972 (med Forord af Benny Andersen)

Ditleff von
Romanforfattere fra Danmark
Personer i 1900-tallet
Personer fra Genève
Wang Qingsong

Wang Qingsong (王庆松, født 1966 i Heilongjiang) er en moderne kinesisk billedkunstner der har specialiseret sig i fotografier taget af iscenesatte opstillinger, ofte i lagerhal og som humoristisk og ironisk social kommentar til Kinas udvikling.

Henvisninger 

Kunstnere fra Kina
Billedkunstnere
Fotografer
Hotel Christian IV

Hotel Christian IV er et familieejet 3-stjernet hotel beliggende ved Kongens Have i København. Hotellet har 42 værelser samt morgenmadsrestaurant.

Historie 
Bygningen, som blev navngivet Christiansgården, er opført i 1942-1943 af arkitekterne Kay Fisker og Svenn Eske Kristensen og skulle fungere som en arkitektonisk overgang mellem de 200 år gamle huse ud mod Kongens Have og nybyggeriet Dronningegården. I efterkrigstiden husede bygningen flygtninge, men blev sidenhen omdannet til et pensionat.

I 1986 blev bygningen købt af Arp-Hansen Hotel Group og lavet om til hotel. I dag drives hotellet ikke længere af Arp-Hansen Hotel Group. Hotellet har siden 2021 været drevet af Copenhagen Design Hotels som også driver Hotel Alexandra, under selskabet Danish Design Hotels.

Eksterne henvisninger 
Hotel Christian IVs hjemmeside

Hoteller i København
Frederiksstaden
Karoline S. Nielsen

Karoline Smidt Nielsen (født 12. maj 1994 i Odense) (bedre kendt som Smidt) er en dansk fodboldspiller, der spiller for tyske Turbine Potsdam samt Danmarks fodlandshold.

Karriere 
Før hun kom til Turbine Potsdam, spillede hun i Fortuna Hjørring, OB. Karoline Smidt er midtbanespiller.

Hun har spillet 36 kampe på de danske ungdomslandshold, og i 2012 debuterede hun på A-landsholdet. Hun har i alt nået 24 landskampe og scoret fem mål pr. 2022.

Hun har gennem sin karriere haft flere alvorlige skader, blandt andet et overrevet korsbånd.

Privatliv 
Smidt har tidligere gået på Hjørring Gymnasium og HF-kursus, hvorfra hun blev student i sommeren 2014. Hun er datter af den tidligere landsholdsspiller Lone Smidt Nielsen.

Hun var i foråret 2016 træner for Fortuna Hjørring U/13-hold sideløbende med sin karriere på Fortuna Hjørrings førstehold.

Referencer

Eksterne henvisninger 

Kvindelige fodboldlandsholdsspillere fra Danmark
Fodboldspillere fra Fortuna Hjørring
Fodboldspillere fra Odense Q
Jeppe Tverskov

Jeppe Theis Tverskov (født 12. marts 1993) er en dansk fodboldspiller, der spiller i FC Nordsjælland.

Karriere

Boldklubben 1903 
Som tre årig startede karrieren i Boldklubben 1903. Som første års ynglinge blev han i en alder af 17 år hevet op i 1. senior truppen i Danmarksserien af den daværende træner Bent Christensen (fodboldtræner). I sin første sæson blev det til 24 kampe og syv mål samt en kåring som årets spiller i klubben. 

I juni 2011 rykkede Tverskov efter anbefaling fra Bent Christensen (fodboldtræner) videre til Lyngby Boldklub.

Lyngby BK 
I Lyngby Boldklub blev Tverskov på ynglinge holdet en del af en talentfuld gruppe spillere fra årgang 1993 som Uffe Bech og Lukas Fernandes samt spillere fra årgang 1994 som Yussuf Poulsen og Christian Nørgaard.

I juni 2012 blev han rykket op i førsteholdstruppen af daværende manager Niels Frederiksen.

Randers FC 
Den 30. juni 2014 offentliggjorde Randers FC, at de havde hentet Jeppe Tverskov på en fri transfer fra Lyngby Boldklub, hvor han skrev under på en toårig kontrakt.

Odense Boldklub 
Den 20. april 2016 blev det offentliggjort, at Odense Boldklub hentede ham efter hans kontrakt udløb ved forårsæsonens afslutning.

Referencer 

Fodboldspillere fra Lyngby Boldklub
Fodboldspillere fra B 1903
Fodboldspillere fra Danmark
Fodboldspillere fra Randers FC
Heinrich von Cotta

Heinrich von Cotta (født 30. oktober 1763 i Klein-Zillbach ved Meiningen, død 25. oktober 1844 i Tharandt) var en tysk forstmand.

Liv og gerning 

Han fik grundlæggende betydning for det tyske skovbrug, idet han hørte til de første, som indførte en ordnet undervisning for skovbrugere, og som gennem planlægningsarbejder satte skovdriften i system, ligesom hans lærebøger i skovdyrkning var højt ansete og meget udbredte. Han studerede ved universitetet i Jena, var der efter i 15 år forstander for en skovbrugsskole i Zillbach, som han 1811 flyttede til Tharand, idet han var blevet ansat som direktør for den sachsiske skovopmåling. I 1816 overtog staten skolen, og Cotta blev direktør både for forstakademiet og for planlægningsvæsenet i Kongeriget Sachsen, hvilke stillinger han beklædte til sin død. Akademiet var meget anset og blev søgt af mange udlændinge, også fra Norden.

Betydning 

På planlægningens område er arealfagværket knyttet til Cotta’s navn, men tillige må man for en stor del tilskrive ham æren for, at det sachsiske statsskovbrug i sammenligning med andre tyske staters var godt ordnet og drevet efter rationelle, økonomiske grundsætninger. 

Hans læresætninger fandt mange tilhængere rundt om i Europa, og for planlægningens vedkommende blev de længe fulgt adskillige steder, men mistede med tiden betydning. Cotta skrev adskillige forstfaglige værker.

Forfatterskab 
 Anweisung zum Waldbau (1817; 9. oplag 1865; dansk udgave: Anviisning til Skovdyrkningen; 1833)
 Entwurf einer Anweisung zur Waldwerthberechnung (1818; 4. oplag 1849)
 Tafeln zur bestimmung des inhaltes der runden hölzer, der klafterhölzer und des Reisigs (Dresden 1823)
 Anweisung zur Forsteinrichtung und Abschätzung (Dresden 1820)
 Hülfstafeln für forstwirthe und forsttaxatoren (Dresden 1821)
 Die Verbindung des Feldbaues mit dem Waldbau oder die Baum feltwirthschaft (Dresden 1822)
 Grundriss der Forstwissenschaft (1832; 6. oplag 1871)
 Handbuch von Aufgaben und Formeln aus der technischen Geometrie und Stereometrie sovie der ebenen Trigonometrie nach dem metrischen Maasse und Gewichte (1873)

Noter

Eksterne henvisninger 
 Deutsche Biographie; opslag: Cotta, Johann Heinrich
 

Forstmænd fra Tyskland
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
IdiOcrazy

IdiOcrazy er det femtende studiealbum fra danske rockgruppe Big Fat Snake, der udkom den 22. april 2014 på REO Records og Universal Music. Albummet er indspillet på tre dage i Varispeed Studiet i Lund i Sverige sammen med producer Chief 1, der også har har været involveret i flere af sangenes kompositioner. Albummet debuterede som nummer to på album-hitlisten, med 738 solgte eksemplarer i den første uge. IdiOcrazy var nr. 85 på listen over de mest solgte albums i Danmark i 2014.

Spor

Medvirkende 
Big Fat Snake – arrangement
Chief 1 – arrangement, producer, mixer
Anders Blichfeldt – vokal, guitar
Asger Steenholdt – lead guitar, kor
Pete Repete – piano, hammondorgel, würlitzer, kor
Morten Jay Jakobsen – bas, kor
Jens Fredslund – trommer, kor
Lars Vissing – blæsere, horn
Thomas Edinger – blæsere, horn
Bjarke Falgren – strygere
Christina Groth – kor
Yasmin Elvira Steenholdt – kor
Acke – tekniker
Jan Eliasson – mastering

Kilder 

Album fra 2014
Big Fat Snake-album
Hadsten Sogn (flertydig)

Hadsten Sogn har flere forskellige betydninger:

 Hadsten Sogn er en sammenlægning af Hadsten Sogn (1974-2008) og Over-Neder Hadsten Sogn i 2008. Det er det eneste, der stadig eksisterer.
 Hadsten Sogn (1974-2008)
 Hadsten Sogn (før 1974)
 Over og Neder Hadsten Sogn (1974-2008)
Get Into You

Get Into You er det andet studiealbum af den australske sangerinde Dannii Minogue. Albummet blev udgivet af MCA Records den 4. oktober 1993 i Storbritannien. Sporet "Hold On" skulle lukke albummet som nummer 14 men blev skrottet i sidste øjeblik. I 2009 blev sangen udgivet sammen med to andre ikke udgivet spor på Deluxe Edition af albummet. Albummet indeholder singlerne "Show You the Way to Go", "Love's on Every Corner", "This Is It", "This Is the Way" og "Get Into You".

Sporliste

Hitlister

Udgivelsehistorie

Referencer

Eksterne henvisninger 
 Officielle hjemmeside af Dannii Minogue

Dannii Minogue-album
Album fra 1993
Sofiane Feghouli

Sofiane Feghouli (, født 26. december 1989) er en algerisk fodboldspiller, der spiller for Galatasaray i Tyrkiet samt Algeriets landshold.

Eksterne henvisninger 

 

Fodboldspillere fra Algeriet
Deltagere ved verdensmesterskabet i fodbold 2014
Fodboldspillere fra Valencia CF
Fodboldspillere fra West Ham United F.C.
Fodboldspillere fra Grenoble Foot 38
Fodboldspillere fra UD Almería
Sandjar Ahmadi

Sandjar Ahmadi (født 10. februar 1992 i Kabul, Afghanistan) er en afghansk fodboldspiller, der spiller for tyske TuS Dassendorf og det afghanske landshold.

Tidligere liv 
Ahmadi blev født i Kabul som ligger i Afghanistan, men flyttede senere til Hamburg i Tyskland med familien og boede der. Han startede med at spille fodbold som 7-årig.

Klubkarriere 
Ahmadi startede senior karrieren hos tyske SC Vier- und Marschlande. Her spillede han i to år, og spillede hele 56 kampe og scorede otte mål. Her efter skiftede den unge afghaner videre til en anden tysk klub, nemlig TuS Dassendorf. Han spillede for klubben i ca. 2 måneder, og det er uvist, hvor mange kampe han spillede for klubben.

I september 2013 skiftede Ahmadi til Mumbai FC som ligger i Indien. Han spillede for klubben i tre måneder og scorede to mål i ni kampe. Begge hans mål for Mumbai FC faldt i 3-1 sejren over Sri Lanka.

Herefter skiftede han tilbage til sin tidligere klub TuS Dassendorf, hvor han blev tildelt rygnummer 7.

Landshold 
Med sine blot 21 år, blev Ahmadi en af de bedste spillere i Afghanistans historie. Han scorede flere vigtige mål, og bl.a. bragte han sit land til finalen i 2013 SAFF championship, da han scorede det mål som var nøglen til sejren imod Nepal. I finalen scorede han igen det vindende mål, denne gang mod Indien, og sikrede dermed, at hans land havde vundet den første FIFA turnering nogensinde. Dermed fik landet en check på $50,000 US Dollars, og landsholdets anfører, Zohib Islam Amiri, udtalte således i sammenhæng med Ahmadis præstationer: "Han er en fantastisk spiller, og vi kunne ikke have vundet uden ham."

Eksterne henvisninger 
 

Fodboldspillere fra Afghanistan
Abassin Alikhil

Abassin Alikhil (født 19. april 1991 i Frankfurt am Main, Tyskland) er en afghansk fodboldspiller, der spiller for Viktoria Aschaffenburg.

Klubkarriere 
Alikhil startede sin karriere i SKG Sprendlingen. Men i 1999 skiftede Alikhil til Eintracht Frankfurt.

Den 21. november 2009 fik Alikhil sin debut for senior-reserveholdet, i en kamp som endte 2-2 imod SV Darmstadt 98. I 2010-11 sæsonen blev han permanent rykket op på senior-reserveholdet.

Den 5. juli 2014 skiftede Alikhil til Viktoria Aschaffenburg.

Landshold 
Alikhil fik sin senior debut for Afghanistan den 11. april 2011 mod Nordkoreas fodboldlandshold i en AFC Challenge Cup-kvalifikationskamp.

Eksterne henvisninger 
 

Fodboldspillere fra Afghanistan
Fodboldspillere fra Eintracht Frankfurt
Fodboldspillere fra FSV Frankfurt
O magnum mysterium

O magnum mysterium er en responsorial sang fra den katolske matutin-messe (morgenbøn) i julen.  

En række komponister har gennem musikhistorien anvendt sangen, eller blot teksten, som forlæg for korværker, blandt andre Byrd, Victoria, Gombert, Gabrieli, Palestrina, Poulenc, Judith Bingham, Harbison, La Rocca, Mäntyjärvi, Pierre Villette, Morales, Morten Lauridsen, Kevin Memley, Busto, Louie, Maw, David Conte, Miskinis, og Gjeilo.

Latin tekst 
O magnum mysterium,
et admirabile sacramentum,
ut animalia viderent Dominum natum,
jacentem in praesepio!
Beata Virgo, cujus viscera
meruerunt portare
Dominum Christum.
Alleluia.

Dansk oversættelse 
O, store mysterium 
og underfulde sakramente,
at dyrene skulle se Herren fødes,
liggende i en krybbe!
Velsignet være Jomfruen, hvis liv
var værdigt at bære Kristus, Herren.
Halleluja.

Kristendom
Kristen musik
Erik Ole Olsen

Erik Ole Olsen (16. juli 1921 i København – 12. maj 2000) var en dansk filmfotograf, filminstruktør, manuskriptforfatter og biografdirektør.

Tidlig karriere og uddannelse 
Erik Ole Olsen var søn af Einar Olsen (cheffotograf for Palladium). Han startede sin uddannelse i filmselskabet Palladium, hvor han i ti år arbejdede som fotograf for adskillige selvstændige filmprojekter. Derefter arbejdede han i to år som instruktør og fotograf ved Minerva Film. Erik Ole arbejdede både i Danmark og USA. Fra 1954 til 1966 var Erik Ole programsekretær og leder af fjernsynets filmsektion. Fra 1966 var han bevillingshaver til Birkerød Biograf.

Film 
 Et nyt Grønland (Greenland, Denmark in the Arctic). Dokumentarfilm. 1954, instruktør og manuskript.
 Hastighed under ansvar. Dokumentarfilm. 1953, instruktør og manuskript.
 Vandet paa Landet (Instrueret af Carl Th. Dreyer. 1946, kameraoperatør.

Eksterne henvisninger 
 
 Vandet paa Landet 

Personer fra København
Filminstruktører fra Danmark
Filmfotografer fra Danmark
Manuskriptforfattere fra Danmark
Ansatte i DR
Great Sand Dunes National Park

Great Sand Dunes National Park er en amerikansk nationalpark i Colorado, USA. Den ligger i de østlige dele af Alamosa County og Saguache County, omkring 125 km sydvest for Colorado Springs. Parken blev grundlagt på ordre fra den amerikanske kongres den 13. september 2004 og er den nyeste nationalpark i USA (pr. 2010). Great Sand Dunes National Park indeholder nogle af de højeste sandklitter i hele Nord-Amerika, og er  op til 230 meter høje.  	

Sandklitterne blev dannet af sandforekomster fra Rio Grande og dens bifloder som løber gennem San Luis Valley. Gennem tiderne har de vestlige vinde opsamlet  sandpartikler fra flodbredderne og bragt dem videre til østenden af dalen. Denne proces har pågået i mindst 10.000 år og klitterne er langsomt vokset op. Vinden ændrer også dagligt formen på klitterne. 

Parken indeholder også flere søer,  tundra, seks bjergtoppe som er omkring 4.000 meter over havet, gamle gran- og fyrreskove, græssletter og vådområder. Alle disse steder er perfekte habitater for et varieret dyreliv og mange forskellige plantearter. Great Sand Dunes er hjemsted for mindst seks endemiske arter af insekter - arter som ikke findes andre steder i verden.

Se også 
 Nationalparker i USA

Eksterne kilder/henvisninger 

Great Sand Dunes : National Park Services' presentasjon (på engelsk)

Nationalparker i USA
Colorado
Zohib Islam Amiri

Zohib Islam Amiri (født 2. maj 1987 i Kabul, Afghanistan) er en afghansk fodboldspiller, der spiller for Dempo SC i Indien og det afghanske landshold.

Klubkarriere 
Zohib Islam startede sin karriere i 2005 hos Shoa FC hvor han spillede 50 kampe. Her spillede han indtil 2007, hvor han skiftede til Kabul Bank. Senere skiftede han videre til Indien, og spillede for Mumbai FC i tre år, og i 2014 skiftede han til Dempo SC.

Landshold 
Zohib fik sin debut for landsholdet den 9. november 2005 i en venskabskamp imod Tadsjikistan. Samme år spillede han 2 kampe i SAFF 2005 som foregik i Pakistan. Han deltog også i Challenge Cup AFC 2006 Bangladesh, i kvalifikationen til VM i 2010, i SAFF 2008 Challenge Cup AFC 2008 Merdeka 2008 og i SAFF 2009.

Eksterne henvisninger 
 Transfermarkt.co.uk | Spillerinfo

Referencer

Eksterne henvisninger 
 

Fodboldspillere fra Afghanistan
Balal Arezou

Balal Arezou (født 29. december 1988 i Kabul, Afghanistan) er en afghansk fodboldspiller, der spiller for Asker FH.

Klubkarriere 
Arezou voksede op i Afghanistan og flygtede under den afghanske borgerkrig til Norge. Her spillede han fra en alder af 14 år for ungdomsholdende FK Senja, IK Grane og FK Arendal, før han flyttede til Fredrikstad FK. Her tog angriberen springet op til senior truppen, hvor han dog ikke fik spilletid. Han spillede primært for klubbens 2. senior.

Den 9. februar 2013 skiftede Arezou til indiske Churchill Brothers SC på en lejeaftale. Han fik sin debut for klubben den 19. marts i 3-0 sejren over Air India FC, hvor han i 76' minut erstattede Henri Antchouet. Med sine otte kampe hjalp han Churchill Brothers med at vinde I -League.

I august 2013 vendte han tilbage til sine norske ejere.

Landshold 
Arezou spillede på sit lands U23 landshold, og blev i 2011 for første gang udtaget til senior truppen. Han udviklede sig hurtigt til en vigtig brik for holdet og scorede en række vigtige mål for holdet.

Eksterne henvisninger 
 

Fodboldspillere fra Afghanistan
Fodboldspillere fra Fredrikstad FK
Mustafa Azadzoy

Mustafa Azadzoy (født 24. juli 1992 i Kabul, Afghanistan) er en afghansk fodboldspiller, der spiller for tyske TB Uphusen.

Tidligere liv 
Azadzoy blev født i Kabul, Afghanistan. I 1993 flygtede han i en alder på seks måneder med sine forældre og fem søskende til Tyskland, hvor de boede først i Hamburg og derefter i Delmenhorst

Klubkarriere

VfB Oldenburg 
Azadzoy startede karrieren som 12-årig, hvor han spillede fire år hos Delmenhorster BV. Herefter skiftede midtbanespilleren til VfB Oldenburg. Han spillede sig op på klubbens senior-reservetrup, og blev rykket op som senior spiller i 2011.

Den 25. september 2011 slog Azadzoy sig grimt i 0-3 nederlaget imod Eintracht Nordhorn, og blev kørt på hospitalet.

Azadzoy blev rykket op på første-seniortruppen i 2012, og spillede 4 kampe for førsteholdet. Herefter blev han igen rykket ned igen på senior-reserveholdet.

TB Uphusen 
Efter 14 dages prøvetræning hos klubben, skiftede Azadzoy den 17. august 2013 til Oberliga Niedersachsen-klubben, TB Uphusen.

Landshold 
I juni 2012 blev han inviteret som en af fem spillere til et kursus for perspektiv spillere i Virginia i USA, hvor han var i stand til at overbevise træneren som den eneste af de fem, og blev inviteret til et videre forløb i Dubai.

Den 2. marts 2013 fik han sin debut for landsholdet i en 1-0 sejr over Sri Lanka, hvor han spillede 45 minutter.

Eksterne henvisninger 
 

Fodboldspillere fra Afghanistan
Yusuf Barak

Yusuf Barak (født 2. februar 1984 i Kabul, Afghanistan) er en afghansk fodboldspiller, der spiller for SF Altenhasungen.

Tidligere liv 
Barak blev født i Kabul, men flygtede i 1990 til Tyskland.

Klubkarriere 
Samme år som Barak flygtede til Tyskland, startede han til fodbold i KSV Baunatal. Han spillede i 13 år som ynglingespiller, og blev i 2003 rykket op på senior truppen. Han spillede 58 ligakampe for klubben.

I starten af 2006/07 sæsonen skiftede han til SC Paderborn 07 II hvor han spillede der en sæson. Derefter skiftede han i sommeren 2007 videre til FSC Lohfelden og i sommeren 2008 videre til Hessen Kassel.

2010/11 sæsonen tilbragte han hos TSV Wolfsanger, og skiftede i 2011 tilbage til sin gamle klub, Hessen Kassel.

Landshold 
Hans debut for den afghanske fodboldlandshold fik forsvareren den 26. oktober 2007.

Eksterne henvisninger 
 

Fodboldspillere fra Afghanistan
Mansur Faqiryar

Mansur Faqiryar (født 3. januar 1986 i Kabul, Afghanistan) er en afghansk fodboldspiller, der spiller for tyske VfB Oldenburg.

Tidligere liv 
Faqiryar flygtede fra borgerkrigen i Afghanistan i 1987 med sine forældre til Bremen i Tyskland. Efter folkeskole studerede han industriteknik i Bremen.

Klubkarriere 
I 2005 skrev Faqiryar under på en kontrakt med amatørklubben FC Union 60 Bremen. Her spillede han en sæson, og skiftede til FC Oberneuland i 2006. Her spillede han 43 ligakampe for klubben.

I 2009 skiftede han til VfB Oldenburg. Senere hen blev Faqiryar anfører i klubben.

Landshold 
Han fik sin debut for landsholdet i 2011, da Afghanistan vandt 3-0 over Bhutan.

I 2013 blev Afghanistan sydasiatiske mestre 2013, og han reddede bl.a. to straffespark i en kamp mod Nepal (1-0), og blev udnævnt af præsident Hamid Karzai til "folkehelt".

Eksterne henvisninger 
 

Fodboldspillere fra Afghanistan
Fodboldspillere fra VfB Oldenburg
Christopher Lütken (forstmand)

Christopher Lütken (født 24. marts 1826 i Mern, død 20. marts 1906 i Odense) var en dansk forstmand.

Han blev student i 1844 og påbegyndte et teologisk studium. Under Treårskrigen 1848-50 deltog han som frivillig. han blev forstkandidat 1856, foretog kemiske studier især over imprægnering af træ, blev assistent i statsskovvæsenet 1862, var kongelig skovtaksator 1870-1901, fra 1882 tillige leder af statens forstlige forsøgsvæsen. Mest blivende betydning fik han ved at anlægge talrige faste prøveflader i forskellige træarter rundt om i statsskovene og undersøge dem ved gentagne målinger, efter hans tid som fortsattes af forsøgsvæsenet. I 1901 blev han Ridder af Dannebrog. Han er begravet i Odense og gengivet i en tegning i familieeje.

Han skrev flere værker: Statistisk Beskrivelse af de danske Statsskove, Den Langenske Forstordning samt tidsskriftartikler med mere.

Forfatterskab 
 Om skovdyrkning i det vestlige Jylland (1866)
 Statistisk Beskrivelse af de danske Statsskove (1870)
 Den Langenske Forstordning (1899)

Eksterne henvisninger 
 C.V. Prytz: Salmonsens Konversationsleksikon, 2. udgave, bind XVI, s. 202; opslag: Lütken, Christopher

Forstmænd fra Danmark
Personer i Treårskrigen fra Danmark
Faglitterære forfattere fra Danmark
Embedsmænd fra Danmark
Riddere af Dannebrog
Personer i Dansk Biografisk Leksikon
Danskere i 1800-tallet
Christopher 2